નવસારી શહેરમાં ટ્રાફિક સર્કલ નજીક ટ્રાફિક નિયમનના અભાવે સોમવારે એક બાળાએ જીવ ગુમાવવાનો વારો આવ્યો હતો. આ ઘટનાએ સમગ્ર શહેરમાં ચકચાર જગાવી દીધી હતી. ટ્રાફિક સર્કલો નધણિયાત બન્યા હોવાથી આવી સ્થિતિનું નિર્માણ થયું હોવાનું પ્રકાશમાં આવ્યું છે. જો તંત્ર દ્વારા વહેલી તકે સર્કલ ઉપર ટ્રાફિક નિયંત્રણ માટે કાર્યવાહી નહીં થાય તો પુન: મોટી ઘટના થવાની શક્યતા નકારી શકાય તેમ નથી.